Mugabe se familie vra Malema se hulp in begrafnis-twis | Netwerk24
Deur Bonolo Selebano 12 September 2019 14:51
Patrick Zhuwao, neef van oudpres. Robert Mugabe, het Julius Malema, EFF-leier, gevra om tussenbeide te tree in 'n twis oor waar hy begrawe moet word.
Zhuwao het Donderdag by die EFF se gedenkdiens vir Mugabe in Orlando, Soweto, gepraat.
"Pres Mugabe het baie spesifieke instruksies gegee oor sy begrafnis en teraardebestelling toe hy met sy familie, sy vrou, sy kinders gepraat het," het hy gesê.
Mugabe in 1980.
"Hulle word deur Emmerson Mnangagwa gedwing om Mugabe se wense te ignoreer oor waar sy oorskot begrawe moet word.
"Ek doen 'n beroep op jul hoofleier om die familie te help dat die wense van pres. Mugabe eerbiedig word."
Malema gaan 'n afvaardiging van die EFF lei na Mugabe se begrafnis Saterdag in Harare.
Mugabe se familie en die Zimbabwiese regering stry oor waar Mugabe se graf moet wees. Mugabe is op 6 September in Singapoer dood in die ouderdom van 95.
Sy staatsbegrafnis vind Saterdag in Harare plaas, maar dit is nog nie bekend waar die teraardebestelling sal wees nie weens die twis oor die aangeleentheid.
Mnangagwa, Mugabe se opvolger, en Zanu-PF wil hê dat die oudpresident in 'n heldeakker vir die onafhanklikheidsoorlog teen die wit Rhodesiese minderheidsregering begrawe word, maar die familie wil hom in sy tuisdorp in Kutama begrawe.